# data[].attributes.body
בנם הבכור של גילה ואייל. נולד ביום כ"ח בתמוז תשנ"ט (11.7.1999) במושב גבעת שפירא שבעמק חפר. אח גדול לשירה ולעלמה.

הדר גדל והתחנך בגבעת שפירא, למד בבית הספר היסודי על שם יוסף ויתקין בכפר ויתקין, בחטיבת הביניים "רמות חפר" שבקיבוץ מעברות, ובתיכון "רמות ים" במושב מכמורת. ילד יפה עם עיני תכלת שהביטו על העולם בחיוך, שמחה ואופטימיות, עם ניצוץ של שובבות והומור שנון.

כשהיה בכיתה ד' הצטרף כחניך לתנועת הנוער "בני המושבים". בהמשך, עבר קורס הדרכה והפך למדריך בתנועה.

בכיתה י"א הצטרף לתנועת "חמש אצבעות" למנהיגות ומצוינות, שמכשירה את בוגריה ליחידות מובחרות בצה"ל. מנכ"ל התנועה ומייסדה, עמיר מנחם, סיפר: "הדר היה כל מה שאנחנו רוצים שייצא מהחניכים שלנו. חוסן פיזי ומנטלי מהגבוהים שיש, כושר מנהיגות מחוץ לקופסה, הוא היה כל מה שצריך בדור העתיד של מדינת ישראל".

עם סיום לימודיו בתיכון התקבל למכינה הקדם-צבאית "גליל עליון" בקיבוץ כפר הנשיא, חי ולמד שם במשך שנה.

# data[].attributes.body
גילה יקרה ואהובה,

לקרוא את הסיפור של הדר מעיד על החינוך הטוב שנתתם לו ועל הבית הערכי שגדל בו.

לנצח נזכור אותו ואת הסיפור שלו.

חיבוק ממני!

# data[].attributes.body
בשבת כ"ב בתשרי, שמחת תורה תשפ"ד, 7 באוקטובר 2023, בשעה שש וחצי בבוקר, פתח ארגון הטרור חמאס במתקפת פתע על ישראל. בחסות ירי מסיבי של טילים ורקטות מרצועת עזה לאזורים נרחבים בארץ חדרו אלפי מחבלים – יבשתית, ימית ואווירית, והחלו במתקפה רצחנית על יישובי עוטף עזה ועל שדרות, אופקים ונתיבות, על מְבַלי מסיבות טבע סמוך לקיבוצים רעים ונירים, על בסיסי צה"ל ועל העוברים בדרכים באזור. המחבלים רצחו כשמונה-מאות אזרחים בבתיהם, במכוניותיהם, אחרי שביצעו בהם פשעים כבדים. חטפו לרצועת עזה מאות ישראלים והחריבו, בזזו והעלו באש בתים ורכוש. מאות חיילים, שוטרים, אנשי כוחות הביטחון וחברי כיתות הכוננות המקומיות נפלו בקרב. בבוקר זה החלה מלחמה.

הדר התעורר לקול האזעקות בדירתו שבתל אביב, ויצא במהירות לכיוון היחידה. משם, יחד עם שאר חברי הצוות, עלה על רכב לכיוון קיבוץ עזה, ומיד כשהגיעו למקום הסתערו קדימה והחלו לחתור למגע.

במהלך הקרב מול המחבלים נפצעו כמה מחברי הצוות, אך הדבר לא עצר אותם. הם גיבשו אסטרטגיה חדשה, התפצלו לשתי חוליות והמשיכו בלחימה. הדר נלחם בעוז ובגבורה עד שנפל בקרב.

סרן הדר קמה נפל בקרב ביום כ"ב בתשרי תשפ"ד (7.10.2023). בן עשרים וארבע בנופלו. הובא למנוחות בחלקה הצבאית של בית העלמין במושב בית חרות. הותיר אחריו הורים ושתי אחיות.

אימו, גילה, ספדה לו: "מזה תקופה שאתה נפרד מאיתנו, עכשיו אנחנו מבינים. בנית עם אבא פרגולה בבית – שעות אחרונות של חסד. על אף העומס הרב לאחרונה בעיסוקיך, נסעת לבדך עם סבא ללילה בים המלח... השארת לעלמה ולשירה בריכת קרח, אותה אתה בנית, בחצר, ונטעת לנו עץ מנגו בחזית. ממני נפרדת, במילים, שלא היו שגורות הרבה בפיך. לפני שבועיים עם הקפה של שישי אחה"צ אמרת: 'אימא, אתם ההורים הכי טובים בעולם, באמת', בעיניים מזוגגות תכלת-ים.

"נפלת לצד מפקדך האהוב עילי זיסר, שמעתה אתה חולק איתו לא רק את יום הולדתך אלא גם את יום מותך. נפלת כשאתה מציל אחרים, אזרחים, נשים וטף. הדרי, אהבת את החיים, טרפת אותם, וסיימת אותם במלוא העוצמה ובגבורה".

"הדר, החבר הכי טוב שלי כמעט חצי מחיי", כתבה בת זוגו, תמר. "זה שלקח אותי לבית הספר כשאיחרתי את ההסעה, זה שבא אלי הביתה עם שוקולד כשנפצעתי בפרצוף בגיל שש-עשרה, זה שעומד לצידי לא משנה מה, זה שמגונן עליי מהכול, עוד לפני שהיינו זוג...

"יש לי צורך שידעו מי אתה ומה אתה בשבילי. שידעו על האופטימיות שלך. על זה שאתה מאמין בכוונות טובות, אבל עד הרגע שאיש ברחוב מציע לי טרמפ... על זה שאתה הכי חרוץ בעולם ואין דבר שיכול לעצור אותך... על זה שאתה החבר הכי טוב בעולם לחברים שלך ותיתן לכל אחד מהם את הנשמה שלך, על זה שאתה לא אגואיסט ואתה חושב לרוב על מה נכון ועל אחרים לפני שחושב על עצמך".

הדר מונצח באתר המרכז למורשת המודיעין. בטקס לזכר חללי חיל המודיעין, שאליו משתייכת סיירת מטכ"ל, ציטט שר הביטחון יואב גלנט את מילותיו של הדר: "אם אנחנו לא נפעל כדי להגשים דברים, אף אחד לא יפעל בשבילנו. אם אנחנו לא נפעל, ונסמוך על אחרים, המעשים והערכים שלנו לא יצאו לפועל. אנחנו צריכים לקחת אחריות ולפעול".

טורניר כדורגל לזכרו נערך במגרש הכדורגל של גבעת שפירא, בהשתתפות חברים מתנועת "חמש אצבעות", שחקן העבר מנתניה מוטל'ה שפיגלר, בני משפחה וחברים.

אתר לזכרו, הכולל תמונות וסיפורים של בני משפחה וחברים, הוקם תחת השם "אתר ההנצחה לזכר הדר קמה", ועמודים נוספים לזכרו נפתחו באתרים memoriz.plus ו-octseven.

(דף זה הוא חלק ממפעל ההנצחה הממלכתי "יזכור", שנערך ע"י משרד הביטחון)

# data[].attributes.body
מגיל צעיר, הדר התנהל בשקט ובצניעות ולא נהג להכביר במילים. הוא האמין במקצועיות, התמדה ועשייה ומעולם לא חיפש קיצורי דרך. לבן דודו הצעיר אמר בטקס בר המצווה שלו: "כשצריך לבחור בדרך הקלה או הקשה – תבחר בדרך הקשה".

הדרך עצמה הייתה חשובה לו לא פחות מאשר ההגעה ליעד. הוא הקפיד לשמור על חיוך ועל גישה חיובית וגם אם לא הצליח – שמח על הדרך שעשה ועל מה שלמד במהלכה. אך נחישותו הרבה להשיג את מטרותיו, לא משנה כמה מאמץ או השקעה נדרשו ממנו, הובילה אותו להצלחות רבות.

נחישות זו באה לידי ביטוי, בין היתר, כשהחליט להתגייס לסיירת מטכ"ל ושכנע את הוריו לאפשר לו לעבור ניתוח לייזר בעיניים, על מנת להעלות את הפרופיל הרפואי שלו לרמה הדרושה.

ב-22.8.2018 התגייס לצה"ל ושירת, כפי שחלם, כלוחם בסיירת מטכ"ל. לאורך השירות, השתתף בעשרות מבצעים משמעותיים, בלט בביצועיו והתקדם לפיקוד ולקצונה. על אחד המבצעים שבהם לקח חלק, זכה באות ראש אמ"ן. בצניעותו הרבה, לא סיפר למשפחתו על כך.

הוא התגאה להשתייך ליחידה ואהב את חבריו לצוות כמו אחים. מי שהיה קרוב אליו במיוחד היה מפקדו, רב-סרן עילי זיסר, שהעריך אותו מאוד ואמר עליו: "הדר הוא ה-חבר של הצוות, מי שמדביק את כולם יחד".

# data[].attributes.body
הדר אהב לטייל בעולם ולעשות ספורט, והתנסה במגוון פעילויות אקסטרים וספורט אתגרי - מסקי, גלישה בסנואובורד וצלילה, ועד לשחייה עם כרישים. יותר מכול אהב כדורגל, נהג לשחק ב"הקפצות כדור" על חוף הים ושיחק בקבוצת כדורגל חובבים בכל יום שישי. הקבוצה שאהד הייתה "מכבי נתניה".

הוא היה אדם של אנשים, ידע להוביל צעירים ומבוגרים כאחד, ותמיד שאף לעזור בכל מה שיכל. אם חבר צוות נדרש לעשות משימה כלשהי, הדר תמיד נשאר לעזור לו. אם חיילת הייתה זקוקה לטרמפ, הוא התנדב להסיע אותה. בכל עת גילה אכפתיות אמיתית כלפי חבריו וקרוביו, והכיר באחריות האישית שיש לו, ולכל אדם, כלפי סביבתו.

את משפחתו אהב בכל ליבו, דאג לאחיותיו הקטנות ולא הפסיק להתפעל מהן. בכל שישי ב-18:00 בערב, נהג להתקשר לסבו וסבתו, לדרוש בשלומם ולאחל להם שבת שלום.

תמר, בת זוגו, הייתה ידידתו הקרובה מגיל ארבע-עשרה. אחרי שבע שנים של חברות, כשהיה בן עשרים ואחת, הקשר בין השניים הפך לזוגיות. הם חלקו אהבה גדולה ורקמו תוכניות רבות לעתיד משותף.

# data[].attributes.body
גילה יקרה, מתחייבת לזכור, לספר, ללמד ולשתף את סיפור גבורתו של הדר ז"ל. חיבוק מכל הלב.

# data[].attributes.headline
ריקי זליג כהן

# data[].attributes.subject
ריקי זליג כהן

# data[].attributes.body
לגילה יקרה ואהובה,

קראתי על הדר בלב כואב ובהתרגשות גדולה. הדר היה אדם ערכי, חכם, רגיש ומלא אהבה לאדם ולמדינה. אישיותו המיוחדת הקרינה והשפיעה על כל מי שהכיר אותו.

אתם משפחה מעוררת השראה, שגידלה בן לתפארת מדינת ישראל!

הלב אתכם תמיד!

ריקי

# data[].attributes.attachment_link.title
הדר קמה | שבעה באוקטובר - הנצחה וזיכרון

# data[].attributes.attachment_link.description
עמוד לזכר הדר קמה | שבעה באוקטובר, הנצחה וזיכרון
11.10.23
הספד להדר
הדרי ילד שלי אהוב, עלם חמודות, אוצר תכול עיניים.
בלידתך ובמותך הפתעת בזמנים. בחייך, דייקת אותם עד כלות.
הפכת אותנו הורים לראשונה, אז הבנו מהי אהבה שאינה תלויה בשום דבר.
לימדת אותנו שלשאת אותך על ידיים, כל אימת שתרצה, זה נכון. לימדת אותנו שלישון במיטתנו, כל אימת שתרצה, זה נכון. לימדת אותנו שאתה נרדם רק כשאתה מחזיק את השרוול של אבא, זה בסדר. לימדת אותנו שלזחול על האדמה בכל מקום, גם בפארק אסטריקס בצרפת, בן שנה עם חורים בברכיים של המכנסיים, כשכולם מסתכלים עלינו באופן משונה, זה בסדר. לימדת אותנו שאין צורך בנעליים צעד ראשון, עד שנכנס לך מסמר לכף הרגל. לימדת אותנו, שההחלטה שלנו אצל מי להפקיד אותך כפעוט, גן, בי”ס, תיכון, היא נכונה.
לימדת אותנו שלתלוש אותך מהעמק לארה״ב זה קשה, עצוב להיפרד מכולם, אבל זה שווה. הרגע בו אתה ושירה יושבים על מזרון בודד בביתנו הריק ערב הנסיעה, נפרדים בבכי תמרורים מחמי הכלב שלנו הראשון, זה עצוב. לימדת אותנו שאפשר לעשות חברים בארץ חדשה, גם אם הם דוברים יפנית בלבד. לימדת אותנו שאתה יכול לעשות לעצמך חיים חדשים במקום אחר, בלי לוותר על חייך פה בעמק.
לימדת אותנו, כשנסעת בפעם הראשונה למחנה של הצופים בוושינגטון, שזה עושה לאמא לחפש חלק בגוף, איבר ממש, שנדמה שחסר לה.
לימדת אותנו להתמודד עם ילד שהופך לנער, ותוך כדי משובת הנעורים שלך להיות איתך בכל רגע באהבה אין סופית ואמונה אמיתית, שאפשר לסמוך עליך עד כלות, וזה נכון.
התמיינת למכינה, ומאותו הרגע בחרת בדרך שהיא שלך, ורק שלך ובעצמך. בפגישתך הראשונה שם, למרות שהתקיימה בחדר לא ממוזג היטב, מה שעשה לך לא טוב בכלל, לימדת אותנו, שגם על זה אתה יכול. בינתיים אנחנו בבית למדנו, בקושי רב, לחיות עם ארוחות ערב יומיות בלעדיך. בלי הרעש שלך, מאוחר, כשאתה חוזר, בלי שאתה חוטף מהסלט, מהקערה המרכזית, בעמידה, כולך מיוזע ורב עם שירה ועלמה על הכף, ואם זה מותר. כשיצאת למכינה לימדת אותנו לחיות עם חלק מהנשמה שלנו חסרה, אבל גאה ומתגעגעת ומצפה לשובך, ואתה שבת.
לימים נודע לנו על ההכנות שעשית שם במכינה לעבור את הגיבוש ליחידה. ילד נחוש, חדור מטרה, נותן עבודה קשה מבלי לומר מילה. ומצליח.
הניתוק ממך בזמן הגיבוש לחמישה ימים מאתגרים כ”כ עבורך, היו קשים מנשוא לנשמה שלי. ענדתי את השעון הגדול והמכוער שלך כל השבוע, ואמרתי שאם אתה שם סובל, אני איתך, באלגנטיות. זה כל מה שיכולתי לעשות. ביום האחרון התקשרת בארבע אחה”צ ובישרת לי שעברת. אח”כ ספרת לי רק התמודדות אחת שם, שלגמרי חידדה לי איזה תעצומות נפש היו בך.
נכנסת למסלול. אני הייתי מוטרפת מדאגה אבל התמודדתי עם אתגר היום. השבוע. הטי״ח, הכל מיני שבהמשך, שאני בכלל לא יודעת מה הם. הסתפקתי בלתת מזור לנשמתך כשאתה בבית, בחיבוק ובנישוק, עוד בוקסר ארוך שמונע שפשפות. התבוננתי בך בגאווה מודאגת, ניסיתי לתת לך אוכל טעים וכמובן בריא. במוצ”ש בסטופ מרקט עלמה ואני בוחרות לך חטיפים, אבל רק מה שזיסר מרשה. בלי שוקולד... ובריאים. עלמה ואני צעדנו גאות בשוחות ה”סטופ”, מאד ממושמעות, ואוספות לסל ״בריא לא בריא, בריא לא בריא״. אח”כ הייתי מסיעה אותך לסירקין ומרוויחה עוד כמה דקות של חסד.
בסיום המסלול לא ידענו את נפשנו מגאווה. אני מקווה שגם אם לא אמרנו לך, ידעת שמה שהשגת בכוחות הכוחות שלך, הפך אותנו להורים גאים. ידענו שאתה במקום מן המעולים, עטוף בחברים אחים אהובים, ואתה אהוב, ואנחנו יכולים לישון בשקט כי אתה במקום הכי בטוח בצבא.
לאחרונה אנחנו רואים אותך הופך למבוגר צעיר ומתמוגגים ממך. על אמת. ואת זה לא הסתרתי, אולי אמרתי שלוש פעמים לסובבים אותי. ואולי שלושתן היו יותר מדיי. אנחנו יודעים שאתה עושה עבודה קשה, מוצא זמן לחיות בת”א, להיות בן זוג לתמרי, להוביל את קבוצת הכדורגל בכפר ידידיה, להיות במשחק של מכבי נתניה במוצ”ש, ללמוד, לתכנן עתיד, להבין בכלכלה, לטייל בחו”ל, לשחק בהקפצות כדור בחוף הים בת”א. ״אמא את לא יודעת איזה כיף זה. ככה במעגלים מי שבא נכנס, אמא את לא יודעת כמה כיף לי עם החברים”.
מזה תקופה שאתה נפרד מאיתנו, עכשיו אנחנו מבינים.
בנית עם אבא פרגולה בבית - שעות אחרונות של חסד. על אף העומס הרב לאחרונה בעיסוקיך, נסעת לבדך עם סבא ללילה בים המלח. היית עם הצוות בפסטיבל התמר, וחגגתם כמו איזה כמה משוגעים. ישנת פעם אחרונה כפיות עם אסף ודולב, בורחים מהשמש והזבובים בים המלח, כי כאמור, חום זה לא בשבילך.
חגגנו כל המשפחה אצל ממי ביום שישי האחרון, שיחקתם ”שם קוד” בסוף, עד שממי נאלצה לפנות אתכם. השארת לעלמה ולשירה בריכת קרח, אותה אתה בנית, בחצר, ונטעת לנו עץ מנגו בחזית.
ממני נפרדת, במילים, שלא היו שגורות הרבה בפיך. לפני שבועיים עם הקפה של שישי אחה”צ אמרת - ״אמא אתם ההורים הכי טובים בעולם, באמת” בעיניים מזוגגות תכלת ים.
הדרי שלי, בכאוס של מדינה המונהגת ע״י ממשלת פח, בושה וביזיון, נפלת גבר גיבור בקרב ארור, לוחם ביחידה שכ”כ אהבת. היחידה שזיהתה את הכישרון שלך והעצימה אותך לתפארת.
נפלת לצד מפקדך האהוב עילי זיסר שמעתה אתה חולק איתו לא רק את יום הולדתך, אלא גם את יום מותך. נפלת כשאתה מציל אחרים, אזרחים, נשים וטף.
הדרי, אהבת את החיים, טרפת אותם, וסיימת אותם במלוא העוצמה ובגבורה. במשפחה שלנו המצומצמת נותרנו עם שירה שהיא העתק שלך בגרסה נשית וקצת אחרת, ועם עלמה שאתה אמרת שהיא למעשה, הכי מוכשרת במשפחה.
אבא ואני נשמור עליהן כמו שהיית רוצה, יחד עם תמרי, ונמשיך את חיינו כמו שהיו, קצת שונים, עם תהום בלב. נשמח, נבכה, נתרסק, נתפרק, נתאושש נתמודד ונמשיך הלאה.
ילד שלי אהוב, טוב וגיבור, נוח על משכבך בשלווה ובשלום לנצח.
אוהבת אותך נשמה שלי.
אמא

# data[].attributes.headline
ילדי כיתה ו3 בית ספר "דרך"

# data[].attributes.subject
ילדי כיתה ו3 בית ספר "דרך"

# data[].attributes.body
אנו משתתפים בצערכם

אנחנו מחבקים ומחזקים אתכם

ומוקירים את כל העשייה של הדר

ונזכור את דרכו לעד

# data[].attributes.headline
אתר הנצחה לזכר הדר קמה

# data[].attributes.subject
אתר הנצחה לזכר הדר קמה

# data[].attributes.attachment_link.description
האתר הזה מוקדש לזכרו של הדר קמה. זה המקום שלנו, החברים והמשפחה של הדר, להנציח אותו ולשתף עליו סיפורים וזכרונות שיעזרו לנו לזכור אותו בדרך מיוחדת משלנו, וישארו לנצח.

# data[].attributes.body
גילה יקרה,

על אף היכרותי את הדר, התרגשתי עם כל מילה שקראתי מסיפור חייו.

אין ספק שהדר היה מלח הארץ, צנוע וראוי לכל הערכה על כל מה שעשה ותרם. הדר הוא אישיות שמעוררת השראה על הנחישות להשיג בדרכו כל מטרה שהציב לפניו. יהיה זכרו ברוך🙏🏻❤️

# data[].attributes.attachment_link.title
ממוריז+ - הדר קמה - אתר זכרון

# data[].attributes.attachment_link.description
זוכרים את הדר קמה עם הספדים, זכרונות, תמונות וסרטונים

# data[].attributes.headline
עץ הערכים של הדר קמה

# data[].attributes.subject
עץ הערכים של הדר קמה

# data[].attributes.body
לא לעשות קיצורי דרך- הדרך שלך היא הנכונה

טוב לב

אדם אכפתי

אדם ערכי

גיבור על שעוזר לסביבה

אהבת הארץ והאדם

לב מעולם אחר

חוכמה ותבונה

חמלה

אהבת האדם

עבודה קשה

ספורטאי על

גיבור ישראל

חברות

שמחת חיים

כבוד לזולת

מוקירים ומעריכים- תלמידי ד2

# data[].attributes.headline
קוראת את סיפור חייו

# data[].attributes.body
קוראת את סיפור חייו

ומתמוגגת

גילה יקרה איזה ילד זכית לגדל ולאהוב.

כמה חסרים לנו אנשים בדיוק כאלה

וכמה מצער שהעולם לא זכה להמשכיות שלו.

יהי זכרו ברוך 💔

# data[].attributes.headline
״איפה ישנם עוד אנשים כמו האיש ההוא״ (נתן יונתן) 

# data[].attributes.subject
״איפה ישנם עוד אנשים כמו האיש ההוא״ (נתן יונתן) 

# data[].attributes.body
הדר נקטף מאיתנו באכזריות בשבעה באוקטובר, אדם של אור, טוב לב, אהבה גדולה לאנשים ולחיים.

אני שולחת חיבוק גדול ומשתתפת בצער המשפחה היקרה. אין מילים שיכולות לנחם, כולנו יחד נושאים את שמו ואת סיפורו בלב.

יהי זכרו ברוך🙏🏽

# data[].attributes.headline
ילדי ו1 "דרך" כפר יונה

# data[].attributes.subject
ילדי ו1 "דרך" כפר יונה

# data[].attributes.body
אנו משתתפים בצערכם, זוכרים ומוקירים את הדר ועשייתו. חיבוק מכל הלב.

# data[].attributes.headline
עץ הערכים - ד2

# data[].attributes.subject
עץ הערכים - ד2

# data[].attributes.headline
עץ הערכים - ד2

# data[].attributes.subject
עץ הערכים - ד2

# data[].attributes.headline
עץ הערכים - ד2

# data[].attributes.subject
עץ הערכים - ד2

# data[].attributes.headline
ד'3 מוקירים ומעריכים 

# data[].attributes.subject
ד'3 מוקירים ומעריכים 

# data[].attributes.body
הערכים שלמדנו מהדר קמה ז"ל:

צניעות

מנהיגות

לב טוב

ספורטאי

עצמאות

חברותי

הקרת תודה

חכמת חיים

נדיבות ועזרה לזולת

אומץ

נחישות ודביקות במטרה

גבורה

אכפתיות

# data[].attributes.body
גילה יקרה,

שמעתי ממך לאורך השנים, וגם בשנתיים האחרונות, על הדר דרך הסיפורים שלך, דרך האנשים שהיו קרובים אליו מהמכינה, מהחברים, ומהמשפחה שבה גדל.

המעשים שעשה, העיניים הטובות שלו, והחברים שממשיכים לדבר עליו .

כל סיפור מוסיף עוד נדבך להבנה של האדם המיוחד שהוא היה.

אני מבינה היום יותר מתמיד איזה איש נפלא היה הדר, ומה אתם וכולנו איבדנו באובדן הזה. יהיה זכרו ברוך💔

ליבי איתך. ❤️ יעל

# data[].attributes.headline
עץ הערכים - ד2

# data[].attributes.subject
עץ הערכים - ד2

# data[].attributes.headline
עץ הערכים - ד3

# data[].attributes.subject
עץ הערכים - ד3

# data[].attributes.body
התרגשתי מאוד לקרוא וללמוד על האדם הנפלא והערכי שהדר היה.

גילה יקרה זה מעיד המון על ההורים שהייתם לו ועל המשפחה שלכם.

מאחלת לנו דרך ההנצחה שלו להצליח לחנך את דור העתיד לערכים כה חשובים.

יהיה זכרו ברוך 💔

# data[].attributes.body
תודה על הזכות ללמוד על הדר, על הערכים שלו וכיצד יישם אותם בחייו כלפי הסובבים אותו. זוהי השראה גדולה ודוגמה לאיך כולנו יכולים להיות יותר טובים. לנצח הדר יהיה בלב של כולנו ❤️

# data[].attributes.headline
גילה יקרה,ביום 

# data[].attributes.body
גילה יקרה,

ביום כואב זה אני חושבת עלייך ומחבקת אותך ואת בני משפחתך חיבוק חם ואוהב. אין מילים מנחמות לאובדן שכזה אך ליבי איתך במחשבות וברגשות. זכרו של בנך מלווה אותנו , את כולנו בכל מעגלי החיים. אנו גאים בו ובגבורתו . מאחלים לימים של שקט ונחמה בביתך ובכל בתי ישראל. מדפנה יערי

# data[].attributes.body
קראתי סיפור חייו של הדר ונפעמתי מהאדם הערכי, הצנוע והטוב שהיה. כל שורה משקפת דמות נדירה מלאה באור, נתינה ואהבת הארץ. הדר אדם מעורר השראה ויישאר בלב כולנו. כמה כואב שאיננו. יהי זכרו ברוך 🙏